2017թ․ հունվարից գործող justdilijanit.org կայքում տեղակայված է JUST DILIJAN IT!-ի մասին անհրաժեշտ ամբողջ տեղեկատվությունը երեք լեզուներով՝ հայերեն, ռուսերեն և անգլերեն։ Ծնողներն այստեղ կարող են ծանոթանալ ամառային ծրագրերի ժամացուցակին և բովանդակությանը, ստանալ իրենց հուզող հարցերի պատասխանները, ինչպես նաև ամրագրել ու վճարել դեպի Դիլիջան ուղեգրի համար։ Եթե կայքի այցելուն դժվարանում է գտնել անհրաժեշտ տեղեկատվությունը, ապա կարող է oգտվել «Կապվեք մեզ հետ» բաժնից, որը հնարավորություն է տալիս ամառային ծրագրերի ապագա մասնակիցների ծնողներին անմիջապես հարցերն ուղղել ճամբարի կազմակերպիչներին։ Հիշեցնենք, որ երեխաների համար նախատեսված JUST DILIJAN IT! խելացի հանգստի 2017թ․ ուղեգրեր հնարավոր է ձեռք բերել հունվարի 16-ից։ Այս տարի ճամբարը կղեկավարի հոգեբանական գիտությունների թեկնածու Յուրի Գորվիցը, ով Ռուսաստանում Apple ընկերության բարձրագույն կրթության ծրագրերի ղեկավարը և կրթության ոլորտում ՌԴ կառավարության մրցանակի դափնեկիրն է: